კარაოკე
კარაოკე (იაპონ. カラオケ, სიტყვებისგან კარა, ცარიელი და ოკესუტორა, ორკესტრი) — გართობის ფორმა, რომლის დროსაც მოყვარული მომღერლები მღერიან მუსიკალური ჩანაწერის (ფონოგრამის) თანხლებით და მიკროფონის გამოყენებით. მუსიკა ხშირად პოპულარული პოპ სიმღერაა, სადაც ორიგინალური მომღერლის ხმა ამოღებულია, ან ჩაწეულია. სიმღერის ტექსტი ჩვეულებრივ ვიდეო ეკრანზე ჩნდება სიმღერის გასაადვილებლად, მოძრავი სიმბოლოების ან ცვალებადი ფერების თანხლებით.